Input: होता यक्षद् वनस्पतिꣳशमितारꣳ शतक्रतुं धियो जोष्टारमिन्द्रियम्।मध्वा समञ्जन् पथिभिः सुगेभिः स्वदाति यज्ञं मधुना घृतेन वेत्वाज्यस्य होतर्यज॥१०॥

Padapatha: होता।यक्षत्।वनस्पतिम्।शमितारम्।शतक्रतुमिति शतऽक्रतुम्।धियः।जोष्टारम्।इन्द्रियम्।मध्वा।समञ्जन्निति सम्ऽअञ्जन्।पथिभिरिति पथिऽभिः।सुगेभिरिति सुऽगेभिः।स्वदाति।यज्ञम्।मधुना।घृतेन।वेतु।आज्यस्य।होतः।यज